શહેરમાં દરરોજ એક વિસ્તારમાંથી દબાણ દૂર કરવાની કામગીરી હાથ ધરવામાં આવશે. એટલું જ નહીં ક્યા ટ્રાફિક પોલીસ સ્ટેશન દ્વારા કેટલું દબાણ હટાવામાં આવ્યું તેની માહિતી ઉચ્ચ અધિકારી સમક્ષ વીડિયો સાથે રજૂ કરવાની રહેશે. આ અંગે ટ્રાફિક ઇન્ચાર્જ જેસીપી રાજીવ રંજન ભગતે જણાવ્યું કે શહેરના કેટલાક વિસ્તારમાં લારી ગલ્લાને કારણે ટ્રાફિકની સમસ્યા ઊભી થતી હોય છે જેથી ટ્રાફિક પોલીસ હવે જ્યાં પણ લારી ગલ્લાનું દબાણ વધારે લાગશે તે સ્થળ પરથી એએમસીમાં ફોન કરી દબાણની ગાડી બોલાવી દબાણ દૂર કરશે.